ਏਸ਼ਾ ਦਿਓਲ
ਏਸ਼ਾ ਦਿਓਲ (ਜਨਮ 2 ਨਵੰਬਰ 1981) ਜਿਸਨੂੰ ਕਿ ਇਸ਼ਾ ਦਿਓਲ ਵੀ ਲਿਖ ਲਿਆ ਜਾਂਦਾ ਹੈ, ਇੱਕ ਭਾਰਤੀ ਫ਼ਿਲਮੀ ਅਦਾਕਾਰਾ ਹੈ। ਇਹ ਮੁੰਬਈ ਦੀ ਰਹਿਣ ਵਾਲੀ ਹੈ| ਉਹ ਉੱਘੇ ਅਦਾਕਾਰ ਧਰਮਿੰਦਰ ਅਤੇ ਅਦਾਕਾਰਾ ਹੇਮਾ ਮਾਲਿਨੀ ਦੀ ਧੀ ਹੈ। ਇਸ ਦੇ ਇੱਕ ਭੈਣ ਅਹਾਨਾ ਦਿਓਲ ਤੇ ਦੋ ਮਤਰੇਏ ਭਰਾ ਸੰਨੀ ਦਿਓਲ ਤੇ ਬੋਬੀ ਦਿਓਲ ਹੈ। ਇਸ਼ਾ ਦਿਓਲ ਹਿੰਦੀ,ਅੰਗਰੇਜ਼ੀ,ਮਰਾਠੀ,ਤਾਮਿਲ ਭਾਸ਼ਾਵਾ ਤੋ ਜਾਣੁ ਸੀ। ਉਸਨੇ 2002 ਵਿੱਚ ਫ਼ਿਲਮ "ਕੋਈ ਮੇਰੇ ਦਿਲ ਸੇ ਪੂਛੇ" ਤੋਂ ਬਾਲੀਵੁੱਡ ਵਿੱਚ ਆਪਣੀ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ, ਭਾਵੇਂ ਇਹ ਫ਼ਿਲਮ ਕਾਮਯਾਬ ਨਹੀਂ ਹੋਈ ਪਰ ਉਸਦੇ ਪ੍ਰਦਰਸ਼ਨ ਲਈ ਉਸਨੇ ਬਹੁਤ ਪ੍ਰਸ਼ੰਸਾ ਪ੍ਰਾਪਤ ਕੀਤੀ ਜਿਸਨੇ ਕਾਰਨ ਉਸਨੇ ਕਈ ਪੁਰਸਕਾਰ ਅਤੇ ਨਾਮਜ਼ਦਗੀ ਪ੍ਰਾਪਤ ਕੀਤੀ, ਜਿਸ ਵਿੱਚ ਫਿਲਮਫੇਅਰ ਅਵਾਰਡ ਫ਼ਾਰ ਬੇਸਟ ਫ਼ੀਮੇਲ ਡੇਬਿਊ ਵੀ ਸ਼ਾਮਲ ਹੈ। ਉਸਨੂੰ 2004 ਦੀ ਫ਼ਿਲਮ "ਧੂਮ" ਤੋਂ ਕਾਮਯਾਬੀ ਮਿਲੀ। ਉਸਨੇ ਆਪਣੀ ਕਾਰਗੁਜ਼ਾਰੀ ਲਈ ਆਲੋਚਨਾਤਮਕ ਪ੍ਰਸ਼ੰਸਾ ਪ੍ਰਾਪਤ ਕੀਤੀ ਅਤੇ ਉਹ "ਐਲਓਸੀ ਕਰਗਿਲ" (2003), "ਯੂਵਾ" (2004), "ਧੂਮ" (2004), "ਇਨਸਾਨ" (2005), "ਕਾਲ" (2005), "ਮੈਂ ਐਸਾ ਹੀ ਹੂੰ" (2005), ਨੋ ਐਂਟਰੀ (2005), ਸ਼ਾਦੀ ਨੰ. 1 (2005) ਅਤੇ ਕੈਸ਼ (2007) ਵਰਗੀਆਂ ਵਪਾਰਕ ਸਫਲਤਾਪੂਰਵਕ ਫ਼ਿਲਮਾਂ ਦਾ ਹਿੱਸਾ ਸੀ। ਉਸਨੇ "ਟੈਲ ਮੀ ਓ ਖ਼ੁਦਾ" (2011) ਵਿੱਚ ਵਾਪਸੀ ਕੀਤੀ। ਉਸਨੇ ਅਜੈ ਦੇਵਗਨ, ਅਕਸ਼ੈ ਕੁਮਾਰ, ਸਲਮਾਨ ਖਾਨ, ਅਤੇ ਸੂਰਿਆ ਸਿਵਕੁਮਰ ਵਰਗੇ ਉੱਘੇ ਅਦਾਕਾਰਾਂ ਦੇ ਸਾਹਮਣੇ ਅਭਿਨੈ ਕੀਤਾ।